alexandrainst/scandi-wiki huggingface dataset:
Talos Dome

Talos Dome er ein stor isdekt kuppel med ei høgd opp mot 2300 m sørvest for Usarp Mountains i Antarktis. Domen ligg over austenden av Wilkes Subglacial Basin. Isen vart skissert av Scott Polar Research Institute (SPRI)-National Science Foundation (NSF)-Det tekniske universitetet i Danmark (TUD) sitt radioekkolyd-prosjekt, 1967–79, og vart kalla opp etter Talos frå gresk mytologi, som assisterte Minos i forsvaret av Kreta.

Kjelder

Iskalottar i Antarktis
Geografi i Oates Land
Tinsel Dome

Tinsel Dome er ein liten, isdekt ås, 700 moh, som ligg mellom Aureole Hills og Bone Bay på Trinityhalvøya. Han vart kartlagt i 1948 av Falkland Islands Dependencies Survey (FIDS) som gave det skildrande namnet. Tinsel er eit engelsk ord for glitter.

Kjelder
 SCAR Composite Antarctic Gazetteer.

Kjelder

Iskalottar i Antarktis
Geografi på Trinityhalvøya
Taylor Dome

Taylor Dome er ein ellipseforma isdekt kuppel, som er 80 km lang frå søraust til nordvest og 30 km brei, med ei høgd opp mot 2400 moh, sentrert kring 50 km vest-nordvest for Mount Crean i Lashly Mountains i Victoria Land. Isen vart skissert av Scott Polar Research Institute (SPRI)-National Science Foundation (NSF)-Det tekniske universitetet i Danmark (TUD) sitt radioekkolyd-prosjekt, 1967-79. Namnet vart først nytta av David J. Drewry frå SPRI i 1980. Kuppelen er ei iskjeldene til Taylorbreen, som isen er kalla opp etter. Namnet vart godkjend av Advisory Committee on Antarctic Names (US-ACAN) i 1994.

Kjelder

Iskalottar i Antarktis
Geografi i Oates Land
Titan Dome

Titan Dome er ein stor innlandsis som vart kryss av sledane til Shackleton, Amundsen og Scott på reisene deira mot Sørpolen og vart skildra av dei som ein stor snørygg. Han vart skissert av SPRI-NFS-TUD sitt radioekkolyd-prosjekt mellom 1967 og 1979, og kalla opp etter Cambridge University sin Titan, ein datamaskin som vart nytta til å rekne på dei tidlege radioekkodataa for denne delen av Antarktis.

Kjelder

Iskalottar i Antarktis
Geografi i Ross Dependency
Dufek Coast
Tophet Bastion

Tophet Bastion er ein kjenneleg isdekt fjellvegg, som er 2 km lang, med ei steinur i botnen. Han ligg 2 km aust for Saunders Point på sørkysten av Coronation Island i Sør-Orknøyane. Han vart grovt kartlagt i 1933 av eit lag frå Discovery Investigations. Namnet, som kjem frå Bibelen, vart nytta av Falkland Islands Dependencies Survey (FIDS) etter kartlegginga deira i 1948-49.

Kjelder

Iskalottar i Antarktis
Geografi på Sør-Orknøyane
Tumba Ice Cap

Tumba Ice Cap er eit isdekke på den vestlege halvdelen av Chavdar Peninsula på vestsida av Graham Land på Den antarktiske halvøya. Det ligg vest for Samodivabreen som strekkjer seg 7,7 km frå aust til vest og 4 km frå nord til sør, og flyt både nordover og inn i Curtiss Bay og sørover i Hughes Bay

Isen er kalla opp etter toppen Tumba i Belasitsafjella sørvest i Bulgaria.

Kjelder
 Bulgarsk antarktisk stadnamnregister.  Antarctic Place-names Commission. (detaljar på bulgarsk, grunnleggande data  in English)
 SCAR Composite Gazetteer of Antarctica.

Iskalottar i Antarktis
Geografi i Graham Land
Bulgaria og Antarktis
Davis Coast
Venture Dome

Venture Dome er ein stor, isdekt kuppel med store bresprekkar kring 60 km sør for Tvitoppen i Mac. Robertson Land. Isen vart sett av fleire grupper som reiste sør frå Mawson-stasjonen sidan 1957, men vart omgått. I 1967 valte landmålaren J. Manning under ANARE (Australian National Antarctic Research Expeditions) ei rute gjennom bresprekkane og oppretta ein tellurometerstasjon her. Han fekk dette namnet av ANARE for å syne til  faren som vart tekene då ein kryssa denne isen.

Kjelder

Iskalottar i Antarktis
Geografi i Mac. Robertson Land
Vrana Dome

Vrana Dome er ein markant, avrunda isdekt kuppel kring 7 km nordaust for Statler Hills, ved austsida av Ameryisen. Ein landmålingsstasjon vart oppretta på kuppelen under ANARE (Australian National Antarctic Research Expeditions) på reisda deira frå Larsemannfjella til Reinbolt Hills i 1968. Han er kalla opp etter A. Vrana, ein forskar på kosmisk stråling ved Mawson-stasjonen i 1968, som assisterte i landmålinga her.

Kjelder

Iskalottar i Antarktis
Geografi i Princess Elizabeth Land
Warszawa Dome

Warszawa Dome er ein isdekt kuppel med ei høgd opp mot 450 m sørvest på King George Island, som grensar til Ezcurrafjorden, Admiralty Bay, Bransfieldsundet og Maxwell Bay. Han vart namngjeve av den polske antarktisekspedisjonen i 1980, etter Warszawa, hovudstaden i Polen.

Kjelder

Iskalottar i Antarktis
Polen og Antarktis
Wimple Dome

Wimple Dome er ein isdekt ås, 715 moh, som ligg 2 nautiske mil (3,7 km) sør for Hanson Hill og 2 nautiske mil (3,7 km) aust for Bone Bay på nordsida av Trinityhalvøya. Namnet vart nytta av medlemmar frå Falkland Islands Dependencies Survey (FIDS) etter kartlegginga deira i 1948 og er skildrande for forma av isen. Wimple er eit engelsk ord for hovudplagget som nonner går med.

Kjelder

Iskalottar i Antarktis
Geografi i Graham Land
Geografi på Trinityhalvøya
Kyrkjebrannar i Noreg

Kyrkjebrannar i Noreg har skjedd sidan kyrkjebygging tok til kring år 1000. Trekyrkjer har vore særleg utsett, og brannar har medverka til at berre 28 av truleg over 1000 (kanskje 2000) stavkyrkjer finst i dag. Kyrkjebrannar har vore utløyst av lynnedslag, open eld, påtenning, krig eller spreiing frå brann i andre bygg i – etter omkring 1900 også feil ved elektriske installasjonar. I åra 1992–1996 vart ei rad kyrkjer tende på av ungdom som i nokre tilfelle var knytte til ekstreme miljø. Eit av desse hadde Varg Vikernes som frontfigur, han vart seinare dømd for tre kyrkjebrannar. Ein del kyrkjer i Noreg har no automatiske brannslokking og overvakingssystem. I 2011 uttalte brannsjef Guttorm Liebe i Skien otte fordi berre fem av 76 kyrkjer i Telemark hadde sprinkling. I 2009 hadde ei av tre norske kyrkjer sprinkling.

Kjelder
Epídavros

Epídavros (gresk Επίδαυρος) er ein kommune i periferieininga Argolída i periferien Peloponnes i Hellas. Epídavros ligg aust for Návplio og grensar i nord mot periferieininga Korinthía, i søraust mot Øyane i periferien Attikí. I aust ligg Saroniabukta.

Administrativ inndeling

Kommunen vart danna i 2011 ved at ein slo saman dei tidlegare kommunane
 Asklipiío
 Epídavros
Dei to tidlegare kommunane er no kommunaleiningar.

Ved folketeljinga i 2011 hadde kommunen 8 115 innbyggjarar, medan kommunaleininga Epídavros hadde 3 887 innbyggjarar.

Byar og tettstader
Dei største byane og tettstadene i kommunen er:

Referansar

Bakgrunnsstoff 

Epidavros
Epidavros
Epidavros
Bulkisen

Bulkisen er eit felt med blåis mellom Austhamaren og Bulken i Sør-Rondane i Antarktis. Det vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjeve Bulkisen på grunn av plasseringa ved Bulken.

Kjelder

 

Isfelt i Antarktis
Geografi i Dronning Maud Land
Prinsesse Ragnhild Kyst
Fenristunga

Fenristunga er ei hellande isfelt innanfor fjellveggane til den hårnårsforma Fenriskjeften i Drygalskifjella i Dronning Maud Land i Antarktis. Det vart kartlagt frå landmålingar og flyfoto av Den sjette norske antarktisekspedisjonen (1956–60) og namngjeve Fenristunga i samband med Fenriskjeften.

Kjelder 

Isfelt i Antarktis
Geografi i Dronning Maud Land
Prinsesse Astrid Kyst
Pedalling Ice Field

Pedalling Ice Field er eit isfelt som består av blåis, ved kanten av polarplatået like sør for Mount Dewitt og Mount Littlepage, nær grensa mellom Oates Land og Victoria Land. Namnet er eit av fleire i området som er knytt til eit sykkeltema, gjeve av Trevor Chinn, sommaren 1992-93 og godkjend av New Zealand Geographic Board (NZGB) i 1995.

Kjelder

Isfelt i Antarktis
Geografi i Oates Land
Asklipiío

Asklipiío (gresk Ασκληπιείο) er ein landsby og ein tidlegare kommune i periferieininga Argolída i periferien Peloponnes i Hellas. Asklipiío inngår frå 2011 som ei kommunaleining i kommunen Epídavros.

Ved folketeljinga i 2011 hadde kommunaleininga Asklipiío 4 228 innbyggjarar, medan tettstaden med same namn hadde 19 innbyggjarar.

Referansar 

Asklipiio
Asklipiio
Asklipiio
Lygourió

Lygourió (gresk Ασκληπιείο) er ein distriktsby i periferieininga Argolída i periferien Peloponnes i Hellas og hovudsete i kommunen Epídavros.

Referansar 

Lygourio
Ermionída

Ermionída (gresk Ερμιονίδα) er ein kommune i periferieininga Argolída i periferien Peloponnes i Hellas. Ermionída ligg aust for Návplio og grensar i nord mot Øyane i periferien Attikí. I sør ligg Argolikósbukta.

Administrativ inndeling
Kommunen vart danna i 2011 ved at ein slo saman dei tidlegare kommunane
 Ermióni
 Kranídi
Dei to tidlegare kommunane er no kommunaleiningar.

Byar og tettstader
Dei største byane og tettstadene i kommunen er:

Referansar 

Ermionida
Ermionida
Ermióni

Ermióni (gresk Ερμιόνη) er ein distriktsby og ein tidlegare kommune i periferieininga Argolída i periferien Peloponnes i Hellas. Ermióni inngår frå 2011 som ei kommunaleining i kommunen Ermionída.

Ved folketeljinga i 2011 hadde kommunaleininga Ermióni 4 099 innbyggjarar, medan tettstaden med same namn hadde 2 505 innbyggjarar.

Referansar 

Ermioni
Ermioni
Ermioni
Kranídi

Kranídi (gresk Κρανίδι) er ein distriktsby og ein tidlegare kommune i periferieininga Argolída i periferien Peloponnes i Hellas. Kranídi inngår frå 2011 som ei kommunaleining i kommunen Ermionída der han er hovudsete.

Ved folketeljinga i 2011 hadde kommunaleininga Kranídi 9 452 innbyggjarar, medan tettstaden med same namn hadde 4 006 innbyggjarar.

Referansar 

Kranidi
Kranidi
Kranidi
Asíni

Asíni (gresk Ασίνη) er ein landsby og ein tidlegare kommune i periferieininga Argolída i periferien Peloponnes i Hellas. Asíni inngår frå 2011 som ei kommunaleining i kommunen Návplio.

Ved folketeljinga i 2011 hadde kommunaleininga Asíni 5 340 innbyggjarar, medan tettstaden med same namn hadde 1 055 innbyggjarar.

Referansar 

Asini
Asini
Asini
Drépano

Drépano (gresk Δρέπανο) er ein landsby i periferieininga Argolída i periferien Peloponnes i Hellas. Drépano var hovudsete i den tidlegare kommunen Asíni, som no er ei kommunaleining i kommunen Návplio.

Referansar 

Drepano
Midéa

Midéa (gresk Μιδέα) er ein landsby og ein tidlegare kommune i periferieininga Argolída i periferien Peloponnes i Hellas. Midéa inngår frå 2011 som ei kommunaleining i kommunen Návplio.

Ved folketeljinga i 2011 hadde kommunaleininga Midéa 5 631 innbyggjarar, medan tettstaden med same namn hadde 356 innbyggjarar.

Referansar 

Midea
Midea
Midea
Ajía Triáda i Argolída

Ajía Triáda (gresk Αγία Τριάδα), ofte omtala med det gamle namnet Mérbaka (gresk Μέρμπακα), er ein landsby i periferieininga Argolída i periferien Peloponnes i Hellas. Ajía Triáda var hovudsete i den tidlegare kommunen Midéa, som no er ei kommunaleining i kommunen Návplio.

Referansar 

Ajia Triada
Néa Tíryntha

Néa Tíryntha (gresk Νέα Τίρυνθα) er ein landsby og ein tidlegare kommune i periferieininga Argolída i periferien Peloponnes i Hellas. Néa Tíryntha inngår frå 2011 som ei kommunaleining i kommunen Návplio.

Ved folketeljinga i 2011 hadde kommunaleininga Néa Tíryntha 3 475 innbyggjarar, medan tettstaden med same namn hadde 1 186 innbyggjarar.

Referansar 

Nea Tiryntha
Nea Tiryntha
Nea Tiryntha
Vestre Porsgrunn kyrkje

Vestre Porsgrunn kyrkje eller Imauels kyrkje (også kjent som Vestsidens kirke) er ei langkyrkje i Porsgrunn kommune i Vestfold og Telemark.

Kyrkja vart oppført av byggmeister Joen Jacobsen og innvigd 16. mars 1758. I 1766 fekk kyrkja bordkledning, og i 1777 vart det gjort om på interiøret. Mellom anna vart korskillet fjerna, og kyrkja fekk tønnekvelving med påmala himmel og skyer. I 1830 fekk kyrkja sakristitilbygg i aust, og omkring 1900 vart interiøret endra: Kvelvinga måla kvit, veggene fekk panel og mykje av inventaret vart skifta ut. Det vart gjort om på dette ved restaureringar i 1930-åra og 1956.

Kyrkjegarden vart teken i bruk i 1690. Der stod det i si tid eit gravkapell. Sidan er kyrkjegarden fylt opp, og ny kyrkjegard er teken i bruk ved Tørmo, der ein finn eit gravkapell frå 1914 (ombygd 1957).

Kjelder

Fotnotar

Bakgrunnsstoff

 
 
 Kunsthistorie.com
 Porsgrunn kyrkjelege fellesråd  om kyrkjene i kommunen

Kyrkjer i Porsgrunn
Kyrkjer i Skien prosti
Norske kyrkjer frå 1750-åra
Langkyrkjer i Agder og Telemark bispedømme
Kulturminne i Porsgrunn
Ashton Eaton

Ashton James Eaton () er ein USA-amerikansk mangekjempar og olympisk meister. Eaton held både den noverande verdsrekorden i tikamp og i innandørs sjukamp. 

Verdsrekorden i tikamp vart sett under OL-uttaka i Portland i 2012 - på 9039 poeng.  Då han debuterte i London-OL vann han olympisk gullmedalje med 8869 poeng i tikamp.  

Rekorden i innandørs sjukamp vart også sett i 2012, under VM i Istanbul (6645 poeng).  Dette var ei forbetring av to tidlegare verdsrekordar av Eaton. 

Under VM i friidrett 2011 i Daegu vann han sølvmedalje med 8505 poeng. Sommaren 2013 vart han verdsmeister i tikamp med 8809 poeng under VM i friidrett 2013 i Moskva.

Kjelde

Fotnotar 

Olympiske meistrar for USA
Deltakarar under sommar-OL 2012
Mangekjemparar frå USA
Asbel Kiprop

Asbel Kipruto Kiprop () er ein kenyansk mellomdistanseløpar, olympisk meister og verdsmeister på 1500 meter - distansen han oftast tevlar i. Hans personlege bestetid på 1500 meter er 3,27.72 (Monaco, 2013). 

Gjennombrotet til Kiprop kom i 2007, då han vann gull i terrengløp under junior-VM, vann gull på 1500 meter under dei panafrikanske leikane og debuterte i VM i friidrett 2007 i Osaka, der han kom på fjerdeplass på 1500 meter.

Asbel Kiprop OL-debuterte i sommar-OL 2008 i Beijing, og sprang heilt inn til ein andreplass på 1500 meter, bak Rashid Ramzi frå Bahrain. Då Ramzi seinare testa positivt for doping, vart OL-gullet gitt til Kiprop. Dette gjorde at Kiprop blei den yngste olympiske meisteren på 1500 meter nokonsinne. Asbel Kiprop vart verdsmeister i VM i friidrett 2011 i Daegu med tida 3,35.69. To år seinare vart han igjen verdsmeister under VM i friidrett 2013 i Moskva, der norske Henrik Ingebrigtsen kom på ein åttandeplass. 

Asbel Kiprop deltok også i Sommar-OL 2012 i London, men kom ikkje lenger enn til tolvteplass i finaleløpet. Ingebrigtsen sprang derimot inn til femteplass og sette ny norsk rekord på 1500 m.

Kjelder

Fotnotar

Kenyanske mellomdistanseløparar
Verdsmeistrar i friidrett
Afrikameistrar i friidrett
Olympiske meistrar for Kenya
Medaljevinnarar under sommar-OL 2008
Kenyanske deltakarar under sommar-OL 2008
Friidrettsutøvarar under sommar-OL 2008
Kenyanske deltakarar under sommar-OL 2012
Friidrettsutøvarar under sommar-OL 2012
Kenyanske deltakarar under sommar-OL 2016
Friidrettsutøvarar under sommar-OL 2016
Skien kyrkje

Skien kyrkje er ei krosskyrkje frå 1894 i Skien kommune i Vestfold og Telemark.

Skien har hatt kyrkje sidan mellomalderen, og den førre kyrkja, som var frå 1783, brann i den store bybrannen i 1886. Dagens kyrkje vart teikna av Hagbarth Schytte-Berg, som vann ein arkitektkonkurranse.

Skien kyrkje er ei monumental kyrkje som ein lett kan ta for å vere domkyrkje, men ho er «berre» prostikyrkje. Forma er som ein latinsk kross, og kyrkja kan seiest å vere eit utstillingsvindauge for norsk fasade- og dekorstein. Dette er ikkje uproblematisk. Det har vore naudsynt å restaurere fasaden ei rekkje gonger, og det har òg vore problem med fundamenteringa.

Næraste kyrkjegard er Lie kyrkjegard, om lagt hundre meter nordvest for kyrkja.

Kjelder
 
 
 
 Skien kyrkjelege fellesråd

Fotnotar

Bakgrunnsstoff
 

Kyrkjer i Skien
Kyrkjer i Skien prosti
Norske kyrkjer frå 1894
Krosskyrkjer i Noreg
Kulturminne i Skien
Bertrand randis

Bertrand randis er ein randis er kring 20 km lang og frå 3 til 9 km brei, og som ligg mellom Rymill Bay og Mikkelsen Bay på Fallières Coast i Graham Land. 

Bertrand randis grensar på søraustsida til Pavie Ridge og på nordaustside til Black Thumb. Han vart kartlagt i 1936 av British Graham Land Expedition under John Riddoch Rymill, og kartlagt på ny i 1948–1949 av Falkland Islands Dependencies Survey. Han vart namngjeven av UK Antarctic Place-Names Committee etter Kenneth J. Bertrand (1910–1978), som var geografiprofessor ved The Catholic University of America i Washington, D.C. Han var geomorfolog og historikar som skreiv om Antarktis og var medlem av United States Advisory Committee on Antarctic Names (1947–1973), and styreleiar 1962–1973. Hans Americans in Antarctica, 1775–1948, publisert i 1971, er eit av dei grundigaste og mest autorative forteljinga om dei amerikanske engasjementa i Antarktis.

Kjelder 

Randisar i Graham Land
Fallières Coast
Randis

Ein randis eller ispiedmont er is som dekkjer ei lågtliggande kyststripe med fjell bakom.

Sjå òg
Forlandsbre
Isbrem

Kjelder

Denne artikkelen bygger på «Ice piedmont» frå ,  den 26. januar 2014. 
 oppgav desse kjeldene:
The Crossing of Antarctica av sir Vivian Fuchs og sir Edmund Hillary (Glossary, side. 296) Cassell, London, 1958

Ismassar
Cugnot randis

Cugnot randis er ein randis på Trinityhalvøya, kring 10 km lang og mellom 3 og 6 nautiske mil brei som strekkjer seg frå Russell East-breen til Eyrie Bay og grensar på landsida til Louis Philippe Plateau. Han vart kartlagt frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Joseph Cugnot, ein fransk militæringeniør som bygde det første fullskala kjøretøyet som gjekk for eiga maskin (damp) i 1769.

Kjelder 

Randisar i Graham Land
Geografi på Trinityhalvøya
Forster randis

Forster randis er ein randis som ligg på landsida av Wordieisen, langs vestkysten av Den antarktiske halvøya. Han oppstår der Airy-, Seller-, Fleming- og Prospectbreen flyt saman og er kring 40 km lang frå nord til sør og kring 18 km brei. 

Isen vart først kartlagt frå bakken av British Graham Land Expedition i 1936–37, og igjen i større detalj av Peter D. Forster og P. Gibbs frå Falkland Islands Dependencies Survey (FIDS) i 1958. Han vart namngjeven av UK Antarctic Place-Names Committee etter Forster, ein landmålar på Stonington Island i 1958 og ved Horseshoe Island i 1960.

Kjelder

Randisar i Graham Land
Fallières Coast
Fuchs randis

Fuchs randis er ein randis som er 130 km lang og som strekkjer seg frå nordaust til sørvest langs heile vestkysten av Adelaide Island. Han vart først kartlagt i 1909 av Den franske antarktisekspedisjonen under Jean-Baptiste Charcot og namngjeven av Falkland Islands Dependencies Survey (FIDS) etter sir Vivian E. Fuchs, som var FIDS sin sjef og geolog på Stonington Island i 1948–49.

Kjelder

Randisar i Graham Land
Geografi på Adelaide Island
Gavin randis

Gavin randis er ein randis på Trinityhalvøya i Antarktis, kring 10 km lang og mellom 5 og 11 km brei og som strekkjer seg frå Charcot Bay til Russell West-breen. Han vart kartlagt frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Christopher B. Gavin-Robinson, ein pilot for Falkland Islands and Dependencies Aerial Survey Expedition (1956–57).

Kjelder

Randisar i Graham Land
Geografi på Trinityhalvøya
Getman randis

Getman randis er ein randis mellom Reichle Mesa og Three Slice Nunatak ved austenden av Joerg Peninsula ved Bowman Coast i Antarktis. Isen vart utforska frå bakken og fotografert frå lufta av United States Antarctic Service i 1939–41, Ronne Antarctic Research Expedition i 1947–48, og vart kartlagt av Falkland Islands Dependencies Survey i 1946–48. Han vart namngjeven av Advisory Committee on Antarctic Names i 1977 etter offiser Robert T. Getman i United States Coast Guard, som var nestkommanderande på USCGC «Southwind» under U.S. Navy Operasjon Deep Freeze i 1969.

Kjelder

Randisar i Graham Land
Bowman Coast
Marr randis

Marr randis er ein stor randis som dekkjer nordvestre halvdelen av Île Anvers i Antarktiske Arkipel. Isen vart truleg først oppdaga av den tyske ekspedisjonen under Dallmann, 1873–74, og vart først grovt kartlagt av Den franske antarktisekspedisjonen i 1903–05, og den franske antarktisekspedisjonen, 1908–10, begge under Charcot. Isen vart namngjeven av UK Antarctic Place-Names Committee (UK-APC) etter James W.S. Marr, som var ein britisk marinebiolog, og den første leiaren frå Falkland Islands Dependencies Survey (FIDS), 1943–45, og leiaren for basen i nærleiken ved Port Lockroy. Marr var òg eit medlem av British Australian New Zealand Antarctic Research Expedition (BANZARE) under Mawson i 1929–31, og Shackleton-ekspedisjonen i 1921-22.

Kjelder

Randisar i Graham Land
Geografi i Antarktiske Arkipel
Mercator randis

Mercator randis er ein slak randis ved enden av Mobiloilfjorden, danna der Gibbs-, Lammers-, Cole- og Weyerhaeuserbreen flyt saman aust i Graham Land. Isen vart først fotografert frå lufta av Lincoln Ellsworth i november 1935, og vart kartlagt frå desse bileta av W.L.G. Joerg som den nedre enden av eit «stort dalsøkk» langs kysten. Han vart oppdaga frå bakken av Finn Rønne og C.R. Eklund frå United States Antarctic Service (USAS), 1939–41, som òg tok flyfoto av isen. Han vart kartlagt av Falkland Islands Dependencies Survey (FIDS) i desember 1958 og namngjeven av UK Antarctic Place-Names Committee (UK-APC) etter Gerardus Mercator (1512–94), den flamske matematikaren og geografen som er opphavet til kartprojeksjonen med hans namn frå 1568.

Kjelder

Randisar i Graham Land
Bowman Coast
Orel Ice Fringe

Orel Ice Fringe er ei stripe kystis på grensa til sørsida av Errera Channel mellom Beneden Head og Porro Bluff, på vestkysten av Graham Land. Han vart kartlagt av Falkland Islands Dependencies Survey (FIDS) frå flyfoto tekne av Hunting Aerosurveys Ltd. i 1956-57 og namngjeven av UK Antarctic Place-Names Committee (UK-APC) i 1960 etter Eduard von Orel (1877–1941), ein austerriksk landmålar som i 1905 designa den første steroeautografen for å plotte kart direkte frå horisontale fotografi.

Kjelder

Randisar i Graham Land
Danco Coast
Stefan randis

Stefan randis er ein liten randis heilt nordvest på Pernik Peninsula ved Loubet Coast i Graham Land, på kysten mellom Cape Rey og Holdfast Point. Han vart kartlagt frå flyfoto tekne av Falkland Islands and Dependencies Aerial Survey Expedition (FIDASE) (1956–57) og namngjeven av UK Antarctic Place-Names Committee (UK-APC) etter Josef Stefan (1835–1893), ein austerriksk fysikar som i 1889 laga ein teori om varmestraumen i eit frysande islag og var den første som rekna ut kor raske sjøisen fraus til i Arktis.

Kjelder
 SCAR Composite Gazetteer of Antarctica.

Randisar i Graham Land
Loubet Coast
Widmark randis

Widmark randis er ein randis mellom Holtedahl og Darbel Bay på vestkysten av Graham Land i Antarktis. Han vart fotografert av Hunting Aerosurveys Ltd. i 1955-57 og kartlagd frå desse bileta av Falkland Islands Dependencies Survey (FIDS). Isen vart namngjeven av UK Antarctic Place-Names Committee (UK-APC) i 1959 etter Erik J. Widmark (1850–1909), ein svensk oftalmolog som forska på årsaka til og behandlinga av snøblinde.

Kjelder

Randisar i Graham Land
Loubet Coast
Stader i Antarktis kalla opp etter svenskar
Wormald randis

Wormald randis er ein randis som dekkjer den austlege delen av Wright Peninsula ved Adelaide Island i Antarktis, mellom Rothera Point og Sighing Peak. Han vart kartlagt av Falkland Islands Dependencies Survey (FIDS) i 1961–62, og av British Antarctic Survey (BAS) frå 1976. Han vart namngjeven av UK Antarctic Place-Names Committee (UK-APC) i 1977 etter Steven Wormald, ein vêrobservatør i BAS ved Adelaidestasjonen i 1969–70, assistent ved Stonington Island i 1970–71; sjef for same stasjonen i 1973 og feltleiar ved Rothera  i 1974-77.

Kjelder

Randisar i Graham Land
Geografi på Adelaide Island
Wright randis

Wright randis er ein randis som strekkjer seg vestover frå Lanchester Bay langs vestkysten av Graham Land. Han vart fotografert av Hunting Aerosurveys Ltd. i 1955-57 og kartlagt frå desse bileta av Falkland Islands Dependencies Survey (FIDS). Isen vart namngjeven av UK Antarctic Place-Names Committee (UK-APC) i 1960 etter Wilbur Wright (1867–1912) og broren hans Orville Wright (1871–1948), amerikanske flyteknikarar som utførte den første kontrollerte flyginga i ein maskin som var tyngre enn luft, den 17. desember 1903.

Kjelder

Randisar i Graham Land
Davis Coast